יהי רצון מלפניך יְיָ אלוהינו ואלוהי אבותינו, אהיה אשר אהיה, גומל חסדים טובים, שתעשה למען רחמיך וחסדיך, ובכח הטבילות במקוה טהרה יתמלאו ויתייחדו כל שמות הקודש הראויים להתמלא ולהתייחד, ויתמתקו כול הגבורות והדנין בשורשן, ויתהפכו כול הצירופים מעלינו ומעל כול בית ישראל לטובה ולברכה, ותמשיך נא עלינו רחמים וחסדים, קדושה וטהרה, וברכה מרובה מאיתך יתברך, ותגדיל ותרבה את גבול הקדושה בעמך בית ישראל וקיים בי את הברכות הכתובות בתורתך הקדושה:"וְהָיוּ מְלָכִים אֹמְנַיִךְ וְשָׂרוֹתֵיהֶם מֵינִיקֹתַיִךְ אַפַּיִם אֶרֶץ יִשְׁתַּחֲווּ לָךְ וַעֲפַר רַגְלַיִךְ יְלַחֵכוּ וְיָדַעַתְּ כִּי אֲנִי יְיָ אֲשֶׁר לֹא יֵבֹשׁוּ קֹוָי", וכן:"יְהִי שָׁלוֹם בְּחֵילֵךְ שַׁלְוָה בְּאַרְמְנוֹתָיִךְ" אמן כן יהי רצון נצח סלה ועד.
ריבונו של עולם, עבדך חכמנו זיכרונם לברכה כתבו: אדם מקדש את עצמו מעט מלמטה מקדשים אותו הרבה מלמעלה והבא לטהר מסייעין לו, והרני באה לטהר ולקיים מצוות עשה כדכתיב: "וְהִתְקַדִּשְׁתֶּם וִהְיִיתֶם קְדֹשִׁים". ברכני אבי שבשמים במילוי משאלות ליבי לטובה ולברכה בכל הצטרך, וֶהְיֵה בעזרי ובכול אשר לי, ורחמך יְיָ אלוהינו וחסדך הרבים אל יעזבונו נצח סלה ועד.
וִיהִי נֹעַם אֲדֹנָי אֱלוהֵינוּ עָלֵינוּ וּמַעֲשֵׂה יָדֵינוּ כּוֹנְנָה עָלֵינוּ וּמַעֲשֵׂה יָדֵינוּ כּוֹנְנֵהוּ (פעמיים).
רוצים לקרוא את הנוסח המלא של ברכת המזון לאחר שאכלתם ושבעתם? זה הזמן לברך ולהודות לקב"ה על טובו ועל רעבוננו שוהשבע.